LIETUVOS RESPUBLIKOS SEIMO

AUDITO komitetas

PAPILDOMO KOMITETO IŠVADA

DĖL LIETUVOS RESPUBLIKOS ADMINISTRACINIŲ NUSIŽENGIMŲ KODEKSO 589 STRAIPSNIO PAKEITIMO IR 197 STRAIPSNIO PRIPAŽINIMO NETEKUSIU GALIOS ĮSTATYMO PROJEKTO (XIIP-4463)

2016 m. gruodžio 7 d. Nr. 141-P-52(5)

Vilnius

1. Komiteto posėdyje dalyvavo:

Komiteto pirmininkė Ingrida Šimonytė, komiteto nariai: Agnė Bilotaitė, Rasa Budbergytė, Arvydas Nekrošius, Aušrinė Norkienė, Gintaras Vaičekauskas.

Komiteto biuras: vedėja Sigita Ščajevienė, patarėjos: Laura Pranaitytė, Asta Rubežė, Jolanta Zibavičiūtė, padėjėja Simona Mickevičienė.

Kviestieji asmenys: Lietuvos Respublikos finansų ministerijos Audito, apskaitos ir nemokumo valdymo departamento direktorė Ingrida Muckutė, Lietuvos Respublikos finansų ministerijos Audito, apskaitos ir nemokumo valdymo departamento direktoriaus pavaduotoja Paulė Svorobovičienė, Lietuvos auditorių rūmų prezidentas Saulius Lapšinskas, Lietuvos auditorių rūmų direktorė Rasa Makevičienė, Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos direktorius Audrius Linartas, Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos Audito kokybės patikrinimų skyriaus vedėja Vaida Verseckienė, Lietuvos bankų asociacijos prezidentas Stasys Kropas, Lietuvos bankų asociacijos atstovas Giedrė Vėželė, Lietuvos banko Priežiūros tarnybos Finansinių paslaugų ir rinkų priežiūros departamento Reguliuojamos rinkos priežiūros skyriaus viršininkas Vaidas Cibas.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):

Eil. Nr.	Pasiūlymo teikėjas, data	Siūloma keisti	Pasiūlymo turinys	Komiteto nuomonė	Argumentai, pagrindžiantys nuomonę

Str.	Str. d.	P.

1.	Seimo kanceliarijos Teisės departamentas 2016-06-06	3	Įvertinę projektą dėl jo atitikties Konstitucijai, įstatymams, teisėkūros principams ir teisės technikos taisyklėms, atkreipiame dėmesį, kad atsižvelgiant į teisės technikos taisykles, projekto 3 straipsnis yra perteklinis.	Nepritarti	Argumentai: Atsižvelgiant į tai, kad pagrindinio Audito įstatymo Nr. VIII-1227 pakeitimo įstatymo projekte (reg. Nr. XIIP-4454) siūloma įsigaliojimo data yra 2017 m. kovo 1 d., tikslinga palikti įstatymo projekte Nr. XIIP-4463 įsigaliojimo datą ir ją patikslinti pagal Audito įstatymo Nr. VIII-1227 pakeitimo įstatymo projekto Nr. XIIP-4454 įsigaliojimo datą. Pasiūlymas: 3 straipsnis. Įstatymo įsigaliojimas „Šis įstatymas įsigalioja 2017 m. sausiokovo 1 d.“

3. Piliečių, asociacijų, politinių partijų, lobistų ir kitų suinteresuotų asmenų pasiūlymai: negauta.

4. Valstybės ir savivaldybių institucijų ir įstaigų pasiūlymai: negauta.

5. Subjektų, turinčių įstatymų leidybos iniciatyvos teisę, pasiūlymai: negauta.

6. Komiteto sprendimas ir pasiūlymai:

6.1. Sprendimas:

6.1.1. pritarti iniciatorių pateiktam Lietuvos Respublikos administracinių nusižengimų kodekso 589 straipsnio pakeitimo ir 197 straipsnio pripažinimo netekusiu galios įstatymo projektui Nr. XIIP-4463 ir siūlyti pagrindiniam komitetui jį tobulinti, atsižvelgiant į Audito komiteto pastebėjimus.

6.1.2. Atkreipti pagrindinio komiteto dėmesį į tai, kad 2016 m. lapkričio 8 d. Lietuvos Respublikos Seime priimtas Lietuvos Respublikos administracinių nusižengimų kodekso 29, 71, 401, 589 straipsnių ir priedo pakeitimo ir Kodekso papildymo 2341, 2342, 2701 straipsniais įstatymas Nr. XII-2747, kuriuo Administracinių nusižengimų kodekso 589 straipsnis papildytas nauju 69 punktu ir 92 punktas atitinkamai laikytinas 93 punktu.

7. Balsavimo rezultatai: pritarta bendru sutarimu.

8. Komiteto paskirti pranešėjai: Ingrida Šimonytė.

Komiteto pirmininkė	Ingrida Šimonytė

Audito komiteto biuro patarėjos Asta Rubežė ir Jolanta Zibavičiūtė